Berkhamsted Castle
Berkhamsted Castle er en normannisk motte-and-bailey fæstning i Berkhamsted, Hertfordshire. Borgen blev opført for at få kontrol over en vigtig rute mellem London og Midlands under den normanniske erobring af England i 1000-tallet. Robert af Mortain, Vilhelm Erobrerens halvbror, var sandsynligvis ansvarlig for at styre opførslen, hvorefter han blev borgens ejer. Fæstningen er omgivet af beskyttende jordvolde og en middelalderlig dyrepark til jagt. Borgen blev det nye administrative centrum for den tidligere angelsaksiske bosættelse Berkhamsted. Efterfølgende konger gav borgen til deres kanslere. Borgen blev voldsomt udvidet i midten af 1100-tallet, sandsynligvis af Thomas Becket.

Berkhamsted Castle blev belejret i 1216 under borgerkrigen mellem konh Johan og de oprørske baroner, der blev støttet af Frankrig. Den blev eroret efter prins Ludvig, den senere Ludvig 8., angreb den med belejringsmaskiner i 20 dage, og tvang garnisonen til at overgive sig. Efter at være blevet genindtaget af kongens soldater året efter, blev den givet til Richard, jarl af Cornwall, hvilket blev begyndelsen på en lang tilknytning til jarldømmet Cornwall og det senere hertugdømme. Richard videreudviklede borgen til et stateligt residens, og gjorde den til centrum for jarldømmets administration. Edward 3. udviklede borgen yderligere i 1300-tallet, og gav den til sin søn, Edward, den sorte prins, der udvidede dens jagtområder. Borgen blev også brugt til at holde kongelige fanger, inklusive Johan 2. af Frankrig og personer der gjorde krav på den engelske trone.

I slutningen af 1400-tallet blev borgen i stigende grad utidssvarende, og den gik i forfald. I midten af 1500-tallet var den i ruiner og ubrugelig for konge. Der blev taget sten fra borgen til at bygge huse og andre bygninger i byen. Borgen blev næsten fuldstændigt ødelagt under anlæggelsen af London and Birmingham Railway i 1830s'erne Som resultat blev det den første bygning i Storbritannien der blev lovbestemt beskyttet af Parlamentet. I 1930 overgik borgen fra Hertugdømmet Cornwall til regeringen. Den bliver i dag drevet som en turistattraktion af English Heritage.

Se også 
 Liste over borge og slotte i England

Referencer 

Litteratur

Bibliography

Eksterne henvisninger 

 English Heritage site for visitors

Slotte i Hertfordshire
Borgruiner i Storbritannien